Source: https://juliamikolasikova.blog.sme.sk/c/463942/prokurator-zamotava-mafiansku-kauzu-bossa-kybla-chce-aby-novym-sudcom-pripad-vzali.html
Timestamp: 2018-05-20 13:23:57+00:00

Document:
Prokurátor zamotáva mafiánsku kauzu bossa Kýbla. Chce, aby novým sudcom prípad vzali - Júlia Piraňa Mikolášiková (blog.sme.sk)
Prokurátor zamotáva mafiánsku kauzu bossa Kýbla. Chce, aby novým sudcom prípad vzali
Autor: Júlia Piraňa Mikolášiková | 11.9.2017 o 21:00 | (upravené 12.9.2017 o 11:53) Karma článku: 5,24 | Prečítané: 2204x
O prípade Róberta Lališa a spol. mal už na konci októbra nanovo rozhodovať Krajský súd v Banskej Bystrici. Prokurátor teraz žiada, aby mu prípad odňali.
AKTUALIZÁCIA 12.9. 2017 o 11,53 hod o vyjadrenie prokuratúry
Róbert Lališ alias Kýbel, ktorého pre jeho krutosť volali aj Gestapák dostal echo od policajtov a ušiel. Za založenie zločineckej skupiny, sedem ľudských životov a ďalšie trestné činy ho dvakrát odsúdili na doživotie. Dvakrát rozsudok zrušili, naposledy tento rok v júli. Rozhodoval senát Najvyššieho súdu pod vedením Štefana Harabina. Dôvodom bola zaujatosť senátu Špecializovaného trestného súdu , ktorému predsedá Jozef Šutka.
Prípadom sa mal na novo zaoberať Krajský súd v Banskej Bystrici. Senát pod vedením Jozefa Mikuša už v polovici augusta aj rozhodol o predĺžení väzby pre Kýbla. Tiež vytýčil termín pojednávania na koniec októbra. (Krajský súd v Banskej Bystrici je podľa zákona príslušný konať o veciach, ktoré inak patria na Špecializovaný trestný súd, ak ten nemôže rozhodovať. – pozn. autorky).
Začiatkom septembra prokurátor Úradu špeciálnej prokuratúry, ktorý si neželá, aby médiá zverejňovali jeho meno, podal na Najvyšší súd návrh, aby prípad Krajskému súdu v Banskej Bystrici odňali a prikázali o prípade rozhodovať Špecializovanému trestnému súdu.
Návrh prokurátora Úradu špeciálnej prokuratúry na odňatie a prikázanie veci napdol na Najvyšší súd 6. septembra. Informáciu pre môj blog potvrdili na súde. O návrhu prokurátora má rozhodovať senát Juraja Klimenta.
Prokurátor podal návrh z dôvodu, že rozhodnutie senátu Harabina z júla 2017 považuje za nezákonné. V návrhu opísal, že Harabin už v prvom rozhodnutí o zrušení rozsudku z februára 2017 konštatoval nutnosť odňatia veci senátu Jozefa Šutku. Následne v marci 2017 senát Najvyššieho súdu pod vedením Juraja Klienta rozhodol, že nie sú dôvody na odňatie veci a má opäť konať senát Šutku na Špecializovanom trestnom súde.
Prokurátor v návrhu spomína aj to, že Lališ podal prvú námietku zaujatosti voči na senátu Šutku ešte v decembri 2015, keď rozhodovali o jeho vzatí do väzby. Senát Najvyššieho súdu, ktorému predsedá Peter Krajčovič v januári 2016 rozhodol, že Šutkov senát zaujatý nie je.
Otázky pre prokurátora
To, že vec bude prejednávať Krajský súd v Banskej Bystrici bolo známe už v júli. Prečo tak prokurátor neurobil hneď a žiada o odňatie prípadu Lališ a spol. až teraz?
Z akého dôvodu, tak prokurátor urobil až po tom, ako už Krajský súd v Banskej Bystrici rozhodol o predĺžení väzby pre Lališa ?
Ak považuje to, že má konať Krajský súd v Banskej Bystrici za nezákonné, nie je nezákonné aj rozhodnutie z augusta o predĺžení väzby ?
"Vzhľadom na skutočnosť, že o predmetnom návrhu Najvyšší súd ešte nerozhodoval, nebudeme sa v súčasnosti k tomu vyjadrovať," odpovedala hovorkyňa Úradu špeciálnej prokuratúry Jana Tökölyová.
Boss sýkorovcov Kýbel mieri na slobodu
Ako zamotali kauzu
Január 2015: Na Špecializovanom trestnom súde v Banskej Bystrici sa začalo pojednávanie. O prípade rozhodoval senát pod vedením Jozefa Šutku. Róbert Lališ a Martin Bihari boli na úteku, konanie voči nim sa viedlo ako proti ušlým.
Na lavici obžalovaných sedeli: Ivan Cupper alias Vincko, Martin Kováč alias Rybička, Alojz Kromka zvaný Čistič a Marek Trajter, trestné stíhanie však voči nemu pre premlčanie zastavili.
Jozef Roháč, ktorého volali Čapica, alebo Potkan požiadal o konanie v neprítomnosti.
Október 2015: Lališa aj Bihariho zatkli. Keď Lališa brali do väzby, podal aj námietku zaujatosti voči senátu Šutku. Šutkov senát povedal , že zaujatý nie je. Lališ podal sťažnosť, rozhodoval senát Najvyššieho súdu pod vedením Petra Krajčoviča. Sťažnosť zamietol.
Martin Kováč ešte na začiatku pojednávania urobil vyhlásenie o vine. To znamená, že sa k činom priznal. Následne ho vylúčili na samostatné konanie, pre obvinenia v inej kauze.
Merec 2016: Padol verdikt. Lališ dostal prvýkrát doživotie a podal odvolanie.
Február 2017: Senát Najvyššieho súdu pod vedením Štefana Harabina rozsudok zrušil. Dôvodom bolo, že podľa jeho názoru bol Šutkov senát zaujatý.
Následne sa predseda Špecializovaného trestného súdu obrátil na Najvyšší súd a žiadal, aby im prípad odňali, lebo v zmysle rozhodnutia Hrabina sú všetci sudcovia súdu sú zaujatí a nemá kto prípad pojednávať.
Senát pod vedením Juraja Klimenta rozhodol, že zaujatí nie sú a vec má prejednávať pôvodný Šutkov senát. Tak sa aj stalo.
Apríl 2017: Lališa opäť odsúdili na doživotie. Podlal sťažnosť. Prokurátor aj splonomcnenec poškodených Daniel Lipšic podali námietku zaujatosti voči Harabinovi.
Júl 2017: Na Najvyššom súde rozhodol senát , ktorému predsedá Harbin. Rozsudok opäť zrušil. Prípad Špecializovanému trestnému súdu odňal a prikázal, aby rozhodoval Krajský súd v Banskej Bystrici, ktorý je podľa zákona príslušný. O námietkach zaujatosti nerozhodoval, lebo neboli podané včas.
August 2017: Krajský súd v Banskej Bystrici v rozhodol, že dôvody väzby u Lališa trvajú. Senát, ktorému predsedá Jozef Mikuš vytýčil termín pojednávania na koniec októbra. Lališ podal proti rozhodnutiu o väzbe sťažnosť a na Najvyššom súde má rozhodovať senát pod vedením Petra Paludu.
„Termín neverejného zasadnutia ešte nie je vytýčený,“ povedal pre môj blog hovorca súdu Boris Urbančík.
Všetky rozhodnutia súdov
Anonymizované uznesenie z januára 2016 senátu Najvyššieho súdu pod vedením Petra Krajčoviča o väzbe si môžete prečítať tu.
Anonymizované uznesenie z januára 2016 senátu Najvyššieho súdu pod vedením Petra Krajčoviča o námietke zaujatosti voči Róbertovi Lališovi alias Kýblovi v súvislosti so vzatím do väzby si môžete prečítať tu.
Anonymizované rozhodnutie Ústavného súdu o sťažnosti Kýbla kvôli zaujatosti z júna 2016 si môžete prečítať tu.
Anonymizovaný druhý rozsudok Špecializovaného trestného súdu z apríla 2017, ktorým Kýbla opätovne odsúdili na doživotie si môžete prečítať tu.
Anonymizované uznesenie z júla 2017 senátu Najvyššieho súdu o opätovnom zrušení rozsudku si môžete prečítať tu.
Anonymizované uznesenie z augusta 2017 senátu Krajského súdu Banská Bystrica pod vedením Jozefa Mikuša, ktorý bude prípad nanovo prejednávať o rozhodnutí o väzbe si môžete prečítať tu.
Všetky obvinenia Kýbla
založenie zločineckej skupiny - na súde
všeobecného ohrozenia s následkom smrti Vladimíra a Jozefa Danišovcov – Papas a Tuti z júla 1995 – ešte vyšetrujú
účastníctvo na príprave vraždy Petra Lepieša z roku 1995 – ešte vyšetrujú
účastníctvom na vražde Milana Piliara zo septembra 1995 – ešte vyšetrujú
vražda Róberta Holuba a jeho ochrankára z októbra 1997 – ešte vyšetrujú
vražda Miloša Piliara z jari 1998 – na súde
smrť Eduarda Diniča z mája 1998 (prípad je kvalifikovaný ako všeobecné ohrozenie) – na súde
vražda Alojza Házyho z júna 1998 – na súde
vražda Maxima J. Malkartiho zo septembra 1998 – ešte vyšetrujú
vražda Róberta Diniča a jeho ochrankára z októbra 1998 – na súde
vražda Tibora Bugára z januára 1999 – ešte vyšetrujú
vražda Jozefa Hamalu z leta 1999 – ešte vyšetrujú
vražda Dalera Hlavačku z mája 1999 – na súde
vražda Vladimíra Cabadaja z júla 1999 - ešte vyšetrujú
Vražda Romana Deáka z októbra 1999 – na súde
pokus o vraždu Ľubomíra Belfiho z novembra 1999 (zranená bola aj ďalšia osoba, útok bol však namierený na istých Ukrajincov) – ešte vyšetrujú
vražda Juraja Matzenauera z apríla 2000 – ešte vyšetrujú
vražda Róberta Pála a pokus o vraždu jeho ochrankára z novembra 2003 – ešte vyšetrujú
všeobecné ohrozenie z decembra 2004 (útok bol namierený proti Ivovi Ružičovi, zranení boli okrem Ružiča aj dvaja ochrankári a ďalší ľudia) – ešte vyšetrujú
nedovolené ozbrojovanie a obchodovanie so zbraňami a všeobecné ohrozenie - prípad známy ako skrýša so zbraňami – ešte vyšetrujú
bitka taxikára – na súde
lízingový podvod – na súde
Mafiánsky boss Kýbel v skrýšach zvykne jesť „polystyrén“, prať v bio práškoch a žehliť
Boss Kýbel zo skrýše plánoval vraždu prokurátora, ušiel vďaka policajtom Lipšica
Svedka proti takáčovcom obvinili za výpoveď o korupcii policajta
Dva a pol roka na tvrdo za úplatok zo zúfalstva
Na NAKA vyšetroval daňové úniky. Obvinili ho z korupcie
Agrokauza
O čom sníva opozícia
Pozor, vstup len na povolenie. Kde sú posledné zostatky železnej opony na Slovensku
Posledné zvyšky železnej opony a jej makety sa nachádzajú v Petržalke a Devínskej Novej Vsi.
Počet článkov 217 Celková karma 7.34 Priemerná čítanosť 5664

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd